SLJEDEĆA EPIZODA SADRŽI PRIKAZE SEKSUALNOG NASILJA
KOJI BI MOGLI UZNEMIRITI NEKE GLEDATELJE
Šest mjeseci.
Trebalo mi je šest mjeseci da prijavim Marthu.
Trebate li nešto?
Trebao sam spomenuti Teri.
Da ju je Marta jučer napala. Ali nisam.
Htio bih nešto prijaviti. Kako to ide?
Što želite prijaviti?
Trebao sam reći da me pipala, ali nisam.
Ne znam kako da to kažem, ali netko ne uhodi.
- Muškarac ili žena? - Žena.
Trebao sam reći njezino ime, da je već osuđivana,
ali nisam.
Čujte, stvarno sam zabrinut.
Mislim da joj treba pomoć.
- Kad je policajac pitao... - Zašto ste je tek sad prijavili?
Preplavila su me sjećanja.
MALENI IRVAS
Pet godina prije bio sam na festivalu u Edinburghu.
Uvijek sam sanjao o tome da nastupam ondje,
da budem dio vreve uličnih izvođača i umjetnika
koji traže priliku da se proslave.
Znao sam da moram doći i okušati sreću.
U pisanju, glumi, komediji, čemu god mogu.
Čeznuo sam za slobodom
kakvu pružaju samo veliki snovi i beskompromisna ustrajnost.
Kad sam stigao na mjesto nastupa na rubu grada,
vidio prljave prozore, ljepljive podove
i osjetio miris ulja za prženje u zraku,
srce mi je bilo puno.
- Zdravo. - Hej.
Znate li gdje nastupaju komičari?
Izvođač ili gost?
Izvođač.
Ona vrata.
Hvala.
Jeste li mislili na druga vrata ili...
Uključi ga tu u kutu. Gurni stol u stranu.
To mi je pozornica? Ovdje? Kod šanka?
Tako je.
Ostavite li televizor uključen?
Stišamo ga.
- A gosti? - Možeš im reći da odu ako hoćeš.
Ne, ne bih mogao.
Oni su ovdje 12 mjeseci, a ja jedan.
Možete li im vi reći?
Ne.
Žele li oni uopće gledati komičarski nastup?
Pokušaj pa ćeš doznati.
Dobro. Vrijeme je da počnemo.
Daj!
Jebeni festival Fringe!
Dame i gospodo, dobro došli na komičarski nastup!
Presvući ću se iza ovog zida.
Kad viknem, svi me glasno pozdravite.
Što kažete na to?
Super. Jedna osoba.
Dobro. Počinjem.
Dame i gospodo, pozdravite izvođača
Donnyja Dunna!
To, jebote! Da vas čujem!
Danas mi je umrla mama.
Stvarno? Ništa?
Smiješno je tako početi nastup ako mi je upravo umrla mama.
Antiteza?
Nastupi su bili užasni.
Većinu sam morao otkazati jer se nitko nije pojavio.
Jedanput sam morao ranije završiti jer su nahrupili na momačku zabavu.
- Daj mi to! Hej! - Evo!
O, ne!
Ne, molim vas! Treba mi do kraja mjeseca.
Bilo je dana kad nisam ni dijelio letke u nadi da nitko neće doći.
Već nakon tjedan dana osjećao sam se kao da sam dno dna.
Obrezali su me neki dan. Morali su naći dovoljno velike škare. Kužite?
Kažem da imam velik kurac.
Ništa? Stvarno? Dobro. U redu je.
Otišao sam kupiti jaja, a uvalili mi ovo.
Kvragu! Pošteno me nasamario.
Rekao mi je da jaja rastu na stablu.
Pitao sam se bi li itko primijetio da se pokupim i odem,
bi li ikomu bilo stalo.
Dame i gospodo, to je to!
Stajat ću kraj vrata s kantom za donacije.
Donirajte koliko smatrate da sam zaslužio.
Hvala što ste došli.
Bolje nego jučer, valjda.
Što si dobio jučer?
Gumb i kondom.
Imam nešto za tebe.
Sinoć je ispala nekomu.
Uzmi je ako želiš. Znam da se vi artisti volite družiti.
LUNA EKSKLUZIVNI BAR
Kad smo snimali, nismo znali hoće li uspjeti.
Znaš onaj prizor s limenim vojnicima?
Snimili smo ga s aluminijskom folijom na plaži u Lancasteru.
Bilo je toliko folije da su Benjiju gotovo ispale plombe.
Oprosti što prekidam. Jesi li radio na Cotton Mouthu?
- Da. - Bože mili! Obožavam tu seriju.
- Što si radio? - Bio sam scenarist.
Ne seri! Da ti poljubim stopala?
Čuj, nastupam u baru Hoppy.
Dođite gledati ako možete.
- Rak je smiješan. - Da. Super naslov, je l' da?
Pokušat ćemo.
- Jeste li gledali nešto dobro? - Vidimo se.
Jebemu.
Kakvi šupci!
Da. Ostavio sam loš prvi dojam.
Strašno. Propao si u zabavnoj industriji.
Iz tvojih usta u Božje uši.
- Vidiš onog tipa? - Da.
Pisao je Cotton Mouth. Jebena serija. Gledao si?
- Malo. Nije moj đir. - Onda si lud.
Tako mladi ljudi ne bi smjeli biti tako uspješni.
Da mu stavimo otrov u piće?
Bome si mračan.
Ali može.
- Ali glumci su zaslužni za uspjeh. - Slažem se.
Stalo mi je do njegova mišljenja. Užas.
Čime se baviš?
Komičar sam kad se smiju, performer kad se ne smiju.
- A danas? - Došli su zbog performansa.
- Nego, ja sam Donny. - Darrien O'Connor.
Misliš...
Cotton Mouth.
- A tko je onda onaj... - Moj asistent.
Bivši asistent, jer mi želi oteti posao.
Oprosti. Samo sam se šalio ono za glumce.
Znam tko si. Scenarij je najbolji dio serije.
Pusti to.
- Rekao si da ti se ne sviđa. - Da.
Zašto to radiš ako ti se ne sviđa?
Ja sam televizijska prostitutka. Uzet ću sve što mi se pruži.
A propalog komičara?
Dame i gospodo, molim vas, pozdravite
čovjeka zaslužnog za LOL u propranololu.
To ćemo izbaciti.
Donny Dunn!
Danas mi je umrla mama.
Ovo bi željela, valjda.
Da i ja umrem s njom.
Želite upoznati mog frenda Percyja?
Da!
Dobro. Može.
Ovo je Percy. Mi smo trbuhozborci.
Bok, Percy. Kako si?
Dobro sam, hvala. A ti?
Što si radio danas, Percy?
Pušio sam kurac.
Oho! Super. Hvala.
Fora!
- Hvala što ste došli. - Bok.
Hvala.
- Isuse! 20? - Sinoć se nismo pozdravili.
- Zato sam došao danas. - Dobro. Doviđenja.
Ne, čekaj. Šalim se. Oprosti.
Čudan si.
Jesam li? Sranje.
Bez brige. Nemam ništa protiv čudnog.
Nađimo se. Imam neke prijedloge kako možeš unaprijediti nastup.
Da. To bi bilo divno.
- Vidimo se. - Da. Vidimo se, kauboju.
Koji mi je kurac?
Darrien mi je sljedećih tjedana pomagao oko nastupa.
Savjetovao me o tome što funkcionira, a što ne.
Održavaj kontakt očima.
Vježbali smo danju i noću da sve dotjeramo u red.
Pogledaj me.
Tri reda.
Ubrzo su ugasili televizor i okrenuli stolice prema meni.
Čak je i osoblje tjeralo goste koji su pitali kad je utakmica.
Ne, danas je ne prikazujemo. U blizini je drugi pub.
Nastup je procvao.
Dame i gospodo, pozdravite
Donnyja Dunna!
Danas mi je umrla mama.
Ovo bi željela, valjda.
Da i ja umrem s njom.
Svake sam večeri izlazio s Darrienom i živio kao zvijezda
u najpopularnijem privatnom klubu u gradu.
Ispijali smo koktele do sitnih sati, razgovarali o nastupu
i što dalje s njim poslije festivala.
Moraš nastupiti u Londonu.
Nikad nisam upoznao nekoga poput Darriena. Bio je samozvani...
Budist, poliamorni panseksualac profinjena ukusa.
U dva tjedna otvorio mi je oči.
Nisam znao da je takvo uzbuđenje moguće.
Teško je zvati upomoć vezan za radijator i začepljenih usta.
Sjedeći u tom privatnom klubu, razglabajući o svemu
osjećao sam da se moj život mijenja.
Kao da mi taj čovjek pokazuje ključ tajnog kluba
i samo mu moram dati ruku da me uvede.
Što radimo ovdje?
Provjeravaju zahode.
Moraš pisati scenarije sa mnom.
Da. To bi bilo fantastično.
- Jesi li spreman? - Za sve.
Dobro. Izvoli.
Jebote.
Bravo.
Ali svemu lijepom dođe kraj.
A kad sam se napio, stavio sam mrežicu na penis.
Darrien se ranije vratio u London i nije mi se javio do kraja festivala.
Možda je uzeo stanku ili otišao na odmor,
ali čudno sam se osjećao.
Kad su pobacali letke, skinuli plakate,
uključili televizore i počeli puštati utakmice,
pitao sam se je to bio neki ludi san.
I je li to uopće bilo stvarno.
Tako!
Kao da vam vatra teče venama!
Neka vas ponese!
Sljedećih sam mjeseci pohađao školu glume u Oxfordu.
Sjećam se da sam, kad su me primili, gotovo zaplakao od sreće.
No nakon događaja iz Edinburgha,
iako sam upoznao Keeley, činilo mi se da griješim što se vraćam učenju.
Dok sam skakutao u trikou glumeći vatru,
zagrijavao glasnice...
i oponašao životinje,
radio sve osim glume, jebemu,
imao sam osjećaj koji je bilo nemoguće pretočiti u riječi.
Nedostajao mi je Darrien.
Samopouzdanje koje mi je ulio, osjećaj važnosti,
nade da bih jednom mogao postići nešto u životu.
U moru tijela odjevenih u crno opet sam se osjećao beznačajno,
kao da se povlačim iz svijeta baš kad mi se počeo sviđati.
Donny.
Ideš li?
Idem.
Oprostite, moram se javiti.
Halo, stari.
Drago mi je što te čujem.
Da. Sviđa mi se, baš uživam.
Možemo se čuti poslije? Imam sat.
Što? Ozbiljno? Želiš da pišem s tobom?
Mislim... Da, stari! Tisuću puta da. Naravno.
Donny, što izvodiš? Podivljala je, jebote.
Da, evo me začas. U redu?
Moram ići. Ali da, bez sumnje.
Donnie Brasco.
Sinéad O'Connor.
Drago mi je što te vidim. Kako si?
Dobro. Uđi.
Hvala.
Super ti je ovaj stan.
Imaš mačka.
Fergus. Jako se volimo.
Ne čudim se.
Baš si krasan, Ferguse. Zdravo.
Šalicu čaja?
Napisao sam neke prizore i tako.
Ništa posebno. Treba ih doraditi.
Dobro.
Šezdeset stranica.
Da, nije mi dugo trebalo.
Znaš što?
Prepričaj mi. Možeš vježbati prezentiranje.
Dobro. Glavni lik je Nigel,
ambiciozan odvjetnik, koji s 50 godina odluči
okušati se u profesionalnom hrvanju.
Vrlo specifično.
Stvarno?
Da. Tko stariji od šest godina još gleda hrvanje?
Da. Ja ne, sigurno.
Nastavi.
Uglavnom, zapali se za to i počne se sve češće hrvati.
Uskoro više ne može balansirati između ta dva svijeta.
Počne dolaziti na sud sa šljivom na oku
ili zaboravi skinuti šminku i...
Mora se odlučiti.
Živjeti kao odvjetnik
ili Krvnik Harry,
opaki razbijač i ljubitelj piva iz Austina u Teksasu.
Krvnik Harry mu je hrvačko ime.
Doradi to.
Ali nisi pročitao.
Pročitat ću kad me uvjeriš.
Mogu otići u drugu sobu i pokušati...
Želiš se urokati?
- Ovdje? - Da. Zašto ne?
Poslije možemo izaći na piće. Bit će kao u Edinburghu.
Da, naravno.
Majku mu! Radio si s legendarnim komičarima.
- Kakvi su? - Prosječni.
Nemoguće. Fantastični su.
Neke bih stavio na popis pet najpoželjnijih gostiju.
Jesi li to igrao?
Možeš pozvati koga želiš na večeru, ali najviše petero.
Zvuči užasno. Meni je moj dom svetinja.
Pozivam samo posebne ljude.
Ne izvlači se. Koga bi pozvao?
Ne bi bili slavni.
Nego vođe, gurui, duhovni ljudi.
Ili ja na svakoj stolici.
Šest takvih kao ti? Isuse, koliko bi droge bilo!
Reći ću ti svoje.
Gervais, Sacha Baron Cohen, Julia Davis,
Coogan ili Pryor i, ne znam, Gandhi ili netko takav,
tako da ispadnem krepostan.
- Želiš li se jako urokati? - Da, jebote.
Ne, mislim, baš jako.
Da, jebote.
- Koja je njihova tajna? - Kako to misliš?
Kako su postigli to što jesu?
Slušali su mene.
Ozbiljno.
Učinili su sve što sam tražio od njih.
To je zakon.
Dođi. Sjedni kraj mene.
Što je ovo?
Bomba. Unutra je MDMA.
A ovo je GHB. Za opuštanje.
- Opustit će te. - Da.
Vjeruj mi. Nisi iskusio ništa slično.
Da, nisam iskusio ništa slično tebi.
Jebote! Ovo je odvratno.
Bez muke nema nauke.
Kad me prvi put puknulo, bilo je to posve novo iskustvo.
Kao da me s neba obasjala zraka božanske svjetlosti,
koja je ušla u Darrienov dnevni boravak točno tamo gdje sam sjedio,
dok su me zapljuskivali topli valovi Indijskog oceana.
Darrien je u istom dahu govorio o mojim talentima
i mojim komičarskim uzorima.
Čeka te svijetla budućnost.
Vrlo svijetla budućnost.
Sa svakom njegovom rečenicom i drogom
počeo sam vjerovati u to, mogao sam to nanjušiti i okusiti.
Da su moji snovi ostvarivi.
Da su mi nadomak ruke i prostiru se preda mnom.
Nemamo vremena čekati.
Nemaš ništa protiv, zar ne?
Ne.
Čovječe.
Što je?
Što ti je?
Povratit ću.
Ne. Ne u mačju zdjelicu.
Jesi li dobro?
Potapšat ću te po leđima.
Hvala. Oprosti, stvarno.
O, Bože. Oprosti.
Prestani!
Može bademovo mlijeko?
Izvoli. Od toga će ti biti bolje.
Oprosti zbog ovoga.
U redu je. Drugi ćemo put sporije.
Volio bih se pretvarati da je tu stalo.
DOLAZNI POZIV
Bok, stari. Kako si?
Da. Dobro sam.
Sad imam sat. Mogu li te...
Što?
Što? Otkupili bi Krvnika Harryja?
Sereš! Oduševljeni su? Jebote, to je...
Da, to je fantastično. Ja...
Želiš da...
Da, to je logično.
Da. Naravno, doći ću.
- To je velika stvar. - Da. Super. Hvala.
Velika TV kuća podupire te na početku karijere.
Darrien mi je prenio što su rekli.
S osmijehom od uha do uha slušao sam o ugovorima, honoraru
i ostalim divotama u koje se nisam razumio.
Kad je izvadio drogu, bez oklijevanja sam pristao.
Mislio sam da sam uprskao.
- Što? - Ovo.
Kad sam povratio.
Ne budali.
Ne može me povraćanje odvratiti od tvojih talenata.
Hvala.
Puno ti hvala.
Ako ti se ikako mogu odužiti...
Samo nastavi sanjati.
To je lako.
Nakon dolaska u London s Keeley
gotovo svakog vikenda drogirao sam se kod Darriena.
Uzmi. Za početak MDMA, kao obično.
Povjerovao sam u sva njegova obećanja
i bio uvjeren da je uspjeh iza ugla.
Da ću do 30. imati svoju seriju
i u isto vrijeme postati milijunaš.
Sve što mi je rekao prije nego što mi je dao sljedeću supstancu.
Prije sam samo malo pušio travu, a onda sam po cijeli tjedan bio na cracku.
Neka te omami. Ne boj se.
I metamfetaminu.
Prihvati svoj kreativni potencijal.
I heroinu.
Daleko ćeš dogurati.
Kad uzmeš dovoljno da dođeš do toga
da nestanu sve misli i obuzme te euforija,
riječi o budućnosti, slavi i sreći
čine se stvarnima gotovo kao te supstance u tebi.
Tada je bilo samo pitanje vremena.
Mnogo sam se puta onesvijestio kraj njega.
Često bih se probudio uz njega
i osjetio kako me rukama i ustima dira svuda po tijelu.
Oteturao bih na zahod
i našao njegovu odvratnu slinu po svojim genitalijama.
Ali svakog ponedjeljka opet bi bio hladan i okrutan,
pisao brutalne bilješke, silio me da mamuran besplatno prepravim scenarij
dok sam kašljao zbog nove upale grla.
I dalje sam se vraćao.
- Nećeš slaviti moj rođendan? - Moram k Darrienu. Rekao sam ti.
Koji ti je vrag? Ne misliš da je to čudno?
Ne mogu si priuštiti da idem s vama.
Pa ćeš se drogirati sa starim scenaristom?
Znam da ne razumiješ, ali pomaže mi u karijeri.
Kako? Radiš u baru otkako si došao u London.
- Sve radiš besplatno za njega. - Nemam vremena za ovo.
Te noći Darrien mi je ponudio LSD.
Ja ću uzeti pola, ti uzmi jednu i pol.
Vodit ću te da se osjećaš sigurno.
Pusti da te glazba ponese.
Katkad se sjetim ovog prizora, kako ja, u svojim dvadesetima, drogiran
gledam kako taj 55-godišnjak pleše neki amazonski ples preda mnom
kad me netko pita: „Kako si se počeo baviti komedijom?”
Govori mi što vidiš.
Svjetlucave boje. Nekakav obris.
Sad sam feniks?
To vidiš?
Važno je da izgledam kao snažan lik.
Feniks. Vitez.
Možda jedan od onih hrvača koje voliš.
Odjednom, naizgled niotkud, preplavila me moćna misao.
„Pokušava ti kontrolirati um.”
Što ti je?
„On je loš čovjek. Ovo je loša situacija. Otiđi, odmah.”
Jebote!
- Jebote! - Što je bilo? Što nije u redu?
Ne vidim. Vidim samo bijelo.
U redu je. Ponovno se rađaš.
- Ne vidim. Ne vidim, jebote. - Sa mnom si siguran.
Moja podsvijest, koju sam cijelo vrijeme potiskivao,
probudila se i jasno mi pokazala koliko je ta situacija sjebana.
Što se događa?
- Ovo je loše. Čujem da je loše. - To je paranoja.
- Bori se protiv toga. - Ugasi glazbu.
Već jesam.
Jebemu!
Jebena...
O, Bože! Ova jebena glazba!
Jebote!
Uzmi ovo.
- Ne. - Da se malo smiriš.
Već si to uzimao. Opušta te.
Ne, pokušaj to zadržati.
Progutaj.
Tako treba.
To je bilo jako!
Dobro.
Eto.
Diši u moju ruku. Diši.
U redu je. I ovo je dio toga.
Sve je dio toga.
Opusti se.
U redu je.
Ne.
Kako ti se svidjelo?
Istuširaj se. Topla voda će ti goditi.
Jebote!
Smijem li ući?
Dođi.
Volio bih reći da sam otišao.
Da sam odjurio i više se nisam vratio. Ali ostao sam još danima.
U ponedjeljak sam dobio infekciju oka pa mi ga je ispirao slanom otopinom.
U utorak sam mu hranio mačku dok je primao pozive.
U srijedu sam napokon otišao kući.
Što se dogodilo?
Ništa. Samo mi je žao što smo se onako razišli.
Najviše me mučilo što nisam znao
što se događalo kad sam se onesvijestio.
Jesi li dobro?
Da, dobro sam.
Je li zbilja vjerovao u mene ili je to bila planirana manipulacija?
Je li cijelo vrijeme bio trijezan?
Što je dobio time? Je li me samo želio iskvariti?
Ostvariti zamisli svog bolesnog uma?
Palio se na to da mi upropasti život?
Želiš li da radije nešto pogledamo? Nisam raspoložen.
Daj, šuti.
Oprosti. Ništa od toga danas.
- Ni jučer nije bilo ničega. - Možda se trebam odmoriti od toga.
Od seksa sa mnom?
Dobro.
Kad se Keeley odselila, raspao sam se.
Preostalo mi je samo da se tupo prisjećam što se dogodilo.
Počela me preplavljivati strahovita seksualna zbunjenost.
Mislio sam da će proći, ali pretvorila se u nesigurnost
i prerasla u bijesno ludilo.
Nisam mogao razlučiti osjećam li se tako zbog njega
ili je to oduvijek duboko u meni.
Jesam li to možda nesvjesno privukao ili sam ovakav zbog toga što se dogodilo?
Na ulici sam se osjećao kao da svi koji me vide znaju što proživljavam.
Kao da mi vire u dušu,
vide silovanje, sumnje i zbunjenost.
Kao da su mi oči prozori u najveću tajnu mog života.
Sanjao sam o tome da ga ubijam,
odsijecam mu kurac ili jezik, kojima mi je nanio najviše zla,
i spaljujem njegovo tijelo.
Nakon mjeseci mržnje, bijesa i zbunjenosti
nisam više imao izbora.
EKSTREMNO
Jebemu.
Brzo bih svršio,
tako da nije bilo sumnje da mi se sklonosti mijenjaju.
Laptop me svaki dan dozivao.
Bio sam zbunjen. Ljutit.
Kao da ponovno proživljavam pubertet.
Počeo sam se seksati s ljudima svih rodova
u očajničkoj potrazi za istinom.
Dovodio sam se u sjebane situacije i riskirao da me opet siluju
u pokušaju da shvatim onaj prvi put.
Ako me dijele kao kurvu,
možda se mogu osloboditi ideje da je moje tijelo dio mene.
Koga briga što se to već dogodilo?
Dogodilo se još mnogo puta. Je li onda važno?
Ali bilo je važno.
Bilo je važno jer je on to želio.
To je vidio u meni od početka.
A onda bih osjetio takvu gorčinu da sam je mogao okusiti.
Da je opravdano postupio.
A sad sam zapeo, okružen pivopijama i ženomrscima,
tako heteronormativnima da sam žudio za njihovim odobravanjem.
Vrijeme je bilo olujno.
Puno sam puta bila na Mallorci. Divna je.
Možeš uzeti paket u kojem je uključeno sve.
Sve je gratis. Baš sve!
Imao sam desetke spojeva i veza.
Sve zbog one kaljuže iz koje sam ispuzao.
Nije me zanimala ljubav. Više nisam bio sposoban za to.
Samo sam htio jebene odgovore od njih.
Znaš kako te na Mallorci pitaju želiš li na aerobik u vodi?
Ne morate me pitati milijun puta...
Oprosti. Moram skoknuti na zahod.
Odmah se vraćam.
Od svih sam se otuđio i udaljio.
Možeš se okrenuti za 360 stupnjeva i odjuriti.
Mnogi su se vratili filmu.
Ali mislim da ću se držati digitalnog.
Dok nisam upoznao...
Bok.
Uživo si zgodniji nego na netu.
Iskreno, neki s kojima sam izašla
bili su i 15 g. stariji nego na profilnim fotkama.
Bila je sve što sam želio.
Sve što mi je trebalo.
Pametna, duhovita, samouvjerena, snažna.
Dođi k meni večeras.
Ali s držanjem za ruke i pogledima
obuzeo me snažan osjećaj bijesa i srama
da se zaljubljujem, da se više ne mogu skrivati iza anonimnosti.
Samo nemoj reći Tonyju.
I ona najveća gorčina.
Da se možda ne bih ovako osjećao da mi on nije učinio ono.
Ali kad se pojavila Martha,
nestalo je sve te zbunjenosti.
Posegnula je, naizgled bez napora,
u najmračnije dubine moje nesigurnosti i osvijetlila ih.
Trebali bi zakonom zabraniti tvoje crte lica
i naplatiti ti porez na muževnost.
Martha me vidjela onakvim kakav sam htio biti.
Kad sam je napokon prijavio policiji,
bilo je ironično što se njega nisam usudio prijaviti, a nju jesam.
Izvolite?
Smatrao sam da je bolesna, da si ne može pomoći.
A on je bio koban, manipulirao je mnome i pripremao me.
Time sam priznao i ono što je on učinio.
A to još nikomu nisam bio priznao.
- Kad je policajac pitao... - Zašto vam je tako dugo trebalo?
Ne znam.
Idite kući, pregledajte njezine e-poruke
i vratite se kad nađete nešto konkretno.
Dotad, ako nemate pravih dokaza, ništa ne možemo učiniti.
I tako sam se vratio na početak.
AKO STE VI ILI NETKO VAMA BLIZAK DOŽIVJELI SEKSUALNO NASILJE
POTRAŽITE INFORMACIJE I POMOĆ NA WWW.WANNATALKABOUTIT.COM
PREMA DRAMI RICHARDA GADDA
Prijevod titlova: Sanja Vorkapić Velić